Ha hóesés, akkor téli gumi
Péntekre hóesést ígérnek az idõjósok, s bár nincs elõírva, mégis ajánlott téli gumira cserélni a nyári abroncsokat.
A hóesés közeledtével egyre esedékesebbé válik a téli abroncsok használata. Ez október-november környékén minden évben téma autós berkekben, bár idén az enyhe idõjárás miatt november elõtt valószínûleg csak keveseknek jutott eszébe, hogy téli gumit rakassanak fel autójukra.
Õsszel olcsóbb
Magyarországon az autós mûhelyek tapasztalata szerint a vásárlók az utolsó pillanatig várnak a téli gumi felszereltetésével, általában csak az elsõ hó lehullta után áldoznak idõt a mûveletre.
Ekkor már számolni kell a hosszabb várokozási idõvel, és amit kevesen tudnak, az abroncsok magasabb árával is. Így akinek nem áll otthon korábbi téli gumi garnitúrája, az jelentõs összegeket spórolhat meg, ha még jó idõben vásárol gumit télire. A szezon elején ugyanis jelentõsen több akcióval találkozhat, ha pedig már leesett a hó, árkedvezmény nélkül is viszik a gumikat.
Milyet vegyünk?
Számtalan gumiteszt méri a különbözõ márkájú és fajtájú abroncsok képességeit, a gyakorlatban azonban mégsem jellemzõ, hogy ezen abroncsokat keresnék hazánk fiai a gumisoknál.
Az ADAC legújabb tesztjén a 175/65 R14-es méretben a Goodyear Ultra Grip 7-es vitte a prímet, de az olcsóbb Barum, Matador vagy Hankook típusú abroncsok is megfeleltek az elvárásoknak.
Mikor váltsunk?
A téli gumi elõnye a speciális szilika-gumi keverékbõl adódik, ami a hidegben sem keményedik meg, ezáltal jóval nagyobb tapadást biztosít. Nincs igazán egyetértés abban, - sõt általánosítani sem lehet, az eltérõ abroncsok miatt - hogy hol az a határ, ahol a téli gumi már feltétlenül biztonságosabb a nyárinál. Egyesek szerint száraz idõben nincs is szükség váltani, amíg pluszt mutat a hõmérõ, de sokan 7 fok alatt már felteszik a téli abroncsokat.
Havas, latyakos illetve jeges útfelületen már teljesen egyértelmû a téli gumi elõnye, ekkor már nem érdemes hazardírozni nyári abroncsainkkal, amik ilyenkor jóval kisebb tapadást biztosítanak. A téli gumin a futófelület barázdái mélyebbek, és a jobb havas tulajdonságok érdekében sokkal több bemetszést találunk rajta, mint a nyárin.
Figyelem! Hóban, fagyban nyári gumival többszörös is lehet a fékút a téli abroncshoz képest! A legveszélyesebb felület a jég, ami a havas útnál kétszer, a száraznál viszont nyolcszor csúszósabb!
Meddig jó a téli gumi?
A téli abroncsok esetében különösen fontos a megfelelõ profilmagasság. A minimális 1,6 milliméteres mélységgel semmiképpen se kockáztassunk. A szakemberek téli gumik esetében 4 milliméter alatti futómélység elérésekor már javasolják a cserét.
A hazai idõjárási körülmények általánosságban 2-3 szezont tesznek lehetõvé a téli abroncsoknak, persze ez erõsen használatfüggõ. A téli gumikat az aszfalt koptatja leginkább, ha azokat kizárólag havon használnánk, akár az elöregedésig is megfelelõ magasságúak lennének, kb. 10 év után is.
Összes kerékre
Fontos, hogy mind a négy kerékre kerüljön téli abroncs, nem elég csak a hajtott kerékre. Ilyen esetben egy elsõkerék-hajtású autónál kiszámíthatatlanul viselkedik az autó hátulja, könnyen kitörhet.
Ahol muszáj
Magyarországhoz hasonlóan Nyugat-Európában is csak kevés helyen követelik meg a téli gumi használatát. A közelünkben Szlovéniában kötelezõ november 15. és február 15. között, Norvégiában és Svédországban is hasonlóak az elõírások.
magyarország autó baleset